text: [{"text_idx": "#000000", "text": "Standmyndin ongan go\u0301\u00f0an havt i\u0301 mong, mong a\u0301r. Nu\u0301 ho\u0301mast ein glotti"}, {"text_idx": "#000001", "text": "Gle\u00f0i meg aftur at si\u0301ggja umv\u00e6ldu standmyndina i\u0301 Havnara\u0301. Brotin gl\u00f8s mugu skiftast, ny\u0301ggj ljo\u0301s i\u0301 a\u0301nna, ja, og pumpiverki\u00f0 skamt fra\u0301 vegnum ma\u0301 h\u00f8vu\u00f0sumv\u00e6last. Vit si\u0301ggja ljo\u0301sini i\u0301 a\u0301nni og r\u00f8rini, har vatni\u00f0 ver\u00f0ur sproyta\u00f0 upp a\u0301 standmyndina. (Mynd Vagnur)"}, {"text_idx": "#000002", "text": "Vit eru so heppin at hava Plantasjuna og harvi\u00f0 Havnara\u0301 sum n\u00e6rmasti granni. Gangi fram vi\u00f0 a\u0301nni mest sum hv\u00f8nn dag og fegnist um tr\u00f8, dunnur og serligu standmyndina i\u0301 a\u0301nni. I\u0301 1992 evna\u00f0i listama\u00f0urin Tro\u0301ndur Patursson standmyndina, sum myndar hest vi\u00f0 Sju\u0301r\u00f0i a\u0301 bakinum og ormin Fr\u00e6nir, sum kemur u\u0301r a\u0301nni. Hugskoti\u00f0 hevur listama\u00f0urin funni\u00f0 i\u0301 Sju\u0301r\u00f0arkv\u00e6\u00f0num \u2013 Regin smi\u00f0i. ."}, {"text_idx": "#000003", "text": "V\u00f8kur standmynd u\u0301r sta\u0301li vi\u00f0 v\u00f8krum litgl\u00f8sum, sum fingu ljo\u0301s fra\u0301 lyktum i\u0301 a\u0301nni. No\u0301gv fo\u0301lk so\u0301ust fyrstu a\u0301rini standa vi\u00f0 a\u0301arbakkan hyggjandi at standmyndini og uttan iva lo\u0301tu tankarnar reika. Men seinastu no\u0301gvu a\u0301rini hevur standmyndin ongan go\u0301\u00f0an havt. Ditta\u00f0i m\u00e6r at kanna ma\u0301li\u00f0, hvi\u0301 so var. Spell, ti\u0301 meg minnist vakra samsp\u00e6li\u00f0 millum vatni\u00f0, litgl\u00f8sini, hestin, Sju\u0301r\u00f0 og ormin Fr\u00e6nir."}, {"text_idx": "#000004", "text": "Standmyndin stendur i\u0301 var\u00f0veittum brandhyljum. Hyljarnir eru s\u00f8guligir, ti\u0301 teir vo\u0301ru gj\u00f8rdir til tess at savna vatn, ta\u0301 eldur kom i\u0301 hu\u0301s. Ta\u0301 var eingin brandbilur men einans brandpumpur, sum vo\u0301ru drignar millum hu\u0301sini i\u0301 Havn. Vakurt umhv\u00f8rvi\u00f0 ma\u0301 sigast. (Mynd Vagnur)"}, {"text_idx": "#000005", "text": "Leita\u00f0i m\u00e6r inn i\u0301 urtagar\u00f0in fram vi\u00f0 a\u0301nni, og skamt vi\u00f0 Hoydalsvegin sa\u0301st li\u0301til betongsku\u0301rur, har pumpuverki\u00f0 til standmyndina stendur. Ikki go\u0301\u00f0 sjo\u0301n, ti\u0301 har sa\u0301st, at verki\u00f0 hev\u00f0i ikki veri\u00f0 virki\u00f0 i\u0301 mong a\u0301r. Hugdi eisini n\u00e6rri at standmyndini, har gl\u00f8s vo\u0301ru broytin. M\u00e6r er sagt, at unglingar fyri no\u0301gvum a\u0301rum si\u0301\u00f0ani brutu n\u00f8kur gl\u00f8s vi\u00f0 jarnstong."}, {"text_idx": "#000006", "text": "Tro\u0301ndur Patursson evna\u00f0i i\u0301 1992 standmyndina, men ta\u00f0 er To\u0301rshavnar kommuna sum eigur standmyndini og harvi\u00f0 ma\u0301 r\u00f8kja ymsu listarverkini i\u0301 by\u0301num. Ny\u0301ggja a\u0301in a\u0301 Vaglinum sa\u0301 dagsins ljo\u0301s herfyri, sum fo\u0301lk eru fegin um. Haldi meg si\u0301ggja onkrasta\u00f0ni, at Tro\u0301ndur Patursson skal fri\u0301\u00f0ka enn meira um a\u0301nna a\u0301 Vaglinum.."}, {"text_idx": "#000007", "text": "Pla\u0301ta er skru\u0301va\u00f0 i\u0301 betongveggin fram vi\u00f0 a\u0301nni. Gle\u00f0iligt at fr\u00e6tta, at kommunan tekur s\u00e6r um reiggj og f\u00e6r standmyndina at virka aftur. (Mynd Vagnur)"}, {"text_idx": "#000008", "text": "Havi hitt listarmannin og hann sigur, at \u00e6tlanin er eisini at fa\u0301a umv\u00e6lt standmyndina fra\u0301 1992. Nu\u0301 fa\u0301ast eisini no\u0301gv betri ljo\u0301s enn i\u0301 1992. Havi ta a\u0301sko\u00f0an, at megnar kommunan ikki at r\u00f8kja no\u0301gvu listaverkini i\u0301 kommununi, so eiga illa r\u00f8kt listaverk at takast burtur. Gott d\u00f8mi er listaveriki\u00f0 fra\u0301 1992 i\u0301 Havnara\u0301. Nu\u0301 fa\u0301a vit so at si\u0301ggja. (Vagnur)"}]